smcproject/ml-wiki-sentences huggingface dataset:
ഗോപി സുന്ദർ ആണ് ഈ ചിത്രത്തിന്റെ സംഗീതം കൈകാര്യം ചെയ്തിരിക്കുന്നത്.
അവലംബം ↑ {{ cite web }} : Cite has empty unknown parameter: | dead-url= ( help ) ↑ {{ cite web }} : Italic or bold markup not allowed in: | work= ( help ) ↑ ↑ ↑ ↑ ↑ ↑ ↑ പുറത്തുനിന്നുള്ള കണ്ണികൾ ഗീതാ ഗോവിന്ദം നാളെയെത്തുന്നു; ഒരു തെലുങ്ക് ചിത്രത്തിന് കേരളത്തിൽ ലഭിക്കുന്ന ഏറ്റവും വലിയ റിലീസ് ഹിറ്റായി ഗീതാ ഗോവിന്ദം ഗീതാ ഗോവിന്ദം തീയേറ്ററുകളിൽ തരംഗം ആകുമ്പോൾ വിജയ് യൂറോപ്പിൽ അവധിക്കാല ആഘോഷത്തിൽ Archived 2020-01-03 at the Wayback Machine .
ഗീതം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Geetham_(film)
സാജൻ സംവിധാനം ചെയ്ത് 1986 -ൽ പുറത്തിറങ്ങിയ ഒരു മലയാളചലച്ചിത്രമാണ് ഗീതം .
ഗീതം സംവിധാനം ചെയ്തത് സാജൻ എഴുതിയത് എസ്എൻ സ്വാമി (തിരക്കഥ)
ആശ മാത്യു (എഴുത്തുകാരി) അഭിനയിക്കുന്നു മമ്മൂട്ടി
മോഹൻലാൽ ഗീത ഛായാഗ്രഹണം ആനന്ദക്കുട്ടൻ മാറ്റം വരുത്തിയത് ആനന്ദക്കുട്ടൻ സംഗീതം എംജി രാധാകൃഷ്ണൻ
രവീന്ദ്രൻ റിലീസ് തീയതി 9 ഒക്ടോബർ 1986 രാജ്യം ഇന്ത്യ ഭാഷ മലയാളം അഭിനേതാക്കൾ മമ്മൂട്ടി - യതീന്ദ്രൻ മോഹൻലാൽ - ജഗദീഷ് നായർ ഗീത - അപർണ, അഥീന തിലകൻ - കേശവക്കുറുപ്പ് ശ്രീവിദ്യ - അപർണയുടെ അമ്മ മാസ്റ്റർ അമിത് നിരപരാധി മാള അരവിന്ദൻ - ബോസ് സുകുമാരി ടോണി - ഗായകൻ ലിസി - സ്വയം രഞ്ജിനി ഹരിദാസ് - സ്കൂളിലെ കുട്ടി (അംഗീകാരമില്ലാത്തത്) കഥ സംഗ്രഹം
അവൾ പങ്കാളിയായ നിരവധി ബിസിനസ്സ് സംരംഭങ്ങൾക്ക് പുറമേ, അപർണ്ണ ( ഗീത ) അമ്മയുടെ ആഗ്രഹത്തിന് വിരുദ്ധമായി ലാഭേച്ഛയില്ലാതെ പ്രവർത്തിക്കുന്ന ഒരു സംഘടനയിൽ അദ്ധ്യാപികയായി ചേരുന്നു.
അവളുടെ ക്ലാസ്സിലെ അഭിമന്യു എന്ന കുട്ടി അവളുടെ ശ്രദ്ധ പിടിച്ചുപറ്റി.
അഭിമന്യുവിന്റെ അച്ഛൻ പ്രശസ്ത നാടകകൃത്തായ യതീന്ദ്രൻ എന്ന യതി ( മമ്മൂട്ടി ) ആണെന്ന് അവൾ കണ്ടെത്തി, അവൾ ഒരിക്കൽ സ്നേഹിച്ചിരുന്നു.
യതിയുടെ ഏറ്റവും പുതിയ നാടകമായ "അപർണ" അവളുടെ ജീവിതത്തിൽ നിന്ന് പ്രചോദനം ഉൾക്കൊണ്ടതാണ്.
അഭിമന്യുവിന്റെ ജൈവിക പിതാവെന്ന് അവകാശപ്പെടുന്ന ജഗദീഷ് നായർ ( മോഹൻലാൽ ) എന്ന നിഗൂ man മനുഷ്യൻ അഭിമന്യുവിനെ കൂടെ കൊണ്ടുപോകാൻ അമേരിക്കയിൽ നിന്ന് ഇറങ്ങുന്നതുവരെ അപർണ അഭിമന്യുവിനെ അതീവ ശ്രദ്ധയോടെയാണ് കൈകാര്യം ചെയ്തത് .
അഭിമന്യു മറ്റാരുമല്ല, തന്റെ അന്തരിച്ച ഇരട്ട സഹോദരി ആഥീനയുടെ മകനാണെന്ന് അപർണ അറിയുന്നു ( ഗീത), ജഗദീഷിനെ വിവാഹം കഴിച്ചത്.
അവലംബം പുറംകണ്ണികൾ Geetham ഇന്റർനെറ്റ് മൂവി ഡാറ്റാബേസിൽ
ഗീതകളുടെ പട്ടിക ഗുരുഗീത അഷ്ടാവക്രഗീത - അഷ്ടാവക്രനും ജനകനും തമ്മിലുള്ള സംസാരം അവധൂതഗീത ഭഗവദ്‌ഗീത അനുഗീത - മഹാഭാരതം അശ്വമേധപർവ്വത്തിൽ ബ്രഹ്മഗീത ജനകഗീത രാമഗീത I രാമഗീത II ഋഭുഗീത സിദ്ധഗീത ഉത്തരഗീത വസിഷ്ഠഗീത ബകഗീത ഭിക്ഷുഗീത ഗോപിഗീത ഹംസഗീത (ഉദ്ദവഗീത) ജീവൻമുക്തഗീത കപിലഗീത - ഭാഗവതം മൂന്നാം സ്കന്ദത്തിൽ നഹുഷഗീത നാരദഗീത പാണ്ഡവഗീത ഋഷഭഗീത ശൗനകഗീത ശ്രുതിഗീത യുഗളഗീത വ്യധഗീത യുധിഷ്ഠിരഗീത മോക്ഷഗീത രമണഗീത ഈശ്വരഗീത ഗണേശഗീത ദേവിഗീത പരാശരഗീത പിംഗളഗീത ബോധ്യഗീത യമഗീത വിചക്ഷുഗീത മൻഗിഗീത വ്യാസഗീത വൃത്തഗീത ശിവഗീത സമ്പകഗീത സൂതഗീത സൂര്യഗീത ഹരിതഗീത വിഭീഷണഗീത ഹനുമദ്‌ഗീത ഭാരതഗീത ഭീഷ്മഗീത ബ്രാഹ്മണഗീത രുദ്രഗീത സനത്‌സുജാതഗീഠ യോഗിഗീത വല്ലഭഗീത വിദുരഗീത വിദ്യാഗീത ഭ്രമരഗീത വേണുഗീത അവലംബം https://sanskritdocuments.org/doc_giitaa/allgita.html?lang=sa
ഗീതകം ഇംഗ്ലീഷ് വിലാസം https://ml.wikipedia.org/wiki/Sonnet
ലഘുഗാനം എന്ന് അർത്ഥം.
ഗാനാത്മകമായ കാവ്യരൂപങ്ങളിൽ ഒന്ന്.
ഉത്പത്തി സിസിലിയിൽ നിന്നാണ്.
ഇറ്റാലിയൻ പദമായ Sonnetto യിൽ നിന്നും ഉത്ഭവം.
ഈ പദത്തിനു് ചെറിയ ശബ്ദം എന്നർത്ഥം.
ആത്മനിഷ്ഠമായ കാവ്യമാണിത്.
ഒരേയൊരാശയം പതിനാലുവരിയിൽ ആവിഷ്കരിക്കുന്നു.
ഘടനയിലും പ്രാസവിന്യാസത്തിലും പ്രത്യേകനിയമങ്ങളുണ്ട്.
അന്ത്യപ്രാസം ഉണ്ടാവണം.
ഏകാഗ്രതയും ഹ്രസ്വതയും മുഖമുദ്ര.
സംഗീതോപകരണം മീട്ടി പാടാനുള്ളവയായിരുന്നു ഇവ.
ഇറ്റാലിയൻ മാതൃക
വരികൾ എട്ടും ആറുമായി രചിക്കപ്പെടുന്നു.
ആദ്യത്തെ എട്ടുവരി രണ്ടു ചതുഷ്പദികളായി തിരിഞ്ഞിരിക്കും.
പിന്നത്തെ ആറുവരി രണ്ടു ത്രിപദികളും.
ഇംഗ്ലീഷ് മാതൃക
ആദ്യം മൂന്നു ചതുഷ്പദികൾ.
ഒടുവിലത്തെ രണ്ടു വരി ഉച്ചസ്ഥായിയിലെത്തുന്നു.
ഷേക്സ്പിയർ, മിൽട്ടൺ, സ്പെൻ‌സർ, വേഡ്സ്വർത്ത്.
വേണ്ടത്ര ചലനങ്ങളുണ്ടായില്ല.
എം. പി. അപ്പൻ, കൃഷ്ണൻ പറപ്പിള്ളി എന്നിവരുടെ ഗീതകങ്ങളുണ്ടായിട്ടുണ്ട്.
ഗീതാ ദത്ത് ഇംഗ്ലീഷ് വിലാസം https://ml.wikipedia.org/wiki/Geeta_Dutt ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗീതാ ഘോഷ് റോയ് ചൗധരി ( ബംഗാളി : গীতা দত্ত , നവംബർ 23 , 1930 – ജൂലൈ 20 , 1972 ) എന്ന ഗീതാ ദത്ത് അൻപതുകളിലേയും അറുപതുകളിലേയും പ്രശസ്തയായ ഹിന്ദി , ബംഗാളി പിന്നണി ഗായികയായിരുന്നു.
1972 ജൂലൈ 20-ൻ കരൾ വീക്കം മൂലം നാല്പ്പത്തൊന്നാമത്തെ വയസ്സിൽ അന്തരിച്ചു.
അവിഭക്ത ഇന്ത്യയിലെ ബംഗാളിൽ (ഇപ്പോൾ ബംഗ്ലാദേശിൽ) ഫരീദ്പൂരിൽ സമ്പന്ന ജന്മി കുടുംബത്തിൽ 1930 നവംബർ 23നു ജനിച്ചു.
ഗീതയ്ക്കു പന്ത്രണ്ടു വയസ്സുള്ളപ്പോൾ (1942-ൽ) അവരുടെ കുടുംബം മുംബൈയിലെ ദാദറിലെ ഒരു അപ്പാർട്ട്മെന്റിലേക്കു താമസം മാറ്റി.
യാദൃച്ഛികമായി ഗീതയുടെ പാട്ടു കേൾക്കാനിടയായ സംഗീത സം‌വിധായകൻ ഹനുമൻ പ്രസാദ് അവർക്ക് സംഗീത ശിക്ഷണം നൽകി.
1946-ൽ ഭക്ത പ്രഹ്ലാദ എന്ന ചിത്രത്തിനു വേണ്ടി ഒരു കോറസ് പാടിക്കൊണ്ട് ഗീത സിനിമാ പിന്നണി ഗാന രംഗത്ത് കാൽ വെച്ചു.
ഇതിൽ രണ്ടു വരി മാത്രമേ പാടിയുള്ളൂ എങ്കിലും അതു ശ്രദ്ധിക്കപ്പെട്ടു.
അടുത്ത വർഷം ദോ ഭായ് എന്ന ചിത്രത്തിനു വേണ്ടി പാടിയ ഗാനങ്ങൾ ഗീതയെ ഹിന്ദി സിനിമാ സംഗീത ലോകത്തിന്റെ മുൻനിരയിൽ എത്തിച്ചു.
ഗീതഗോവിന്ദം ഇംഗ്ലീഷ് വിലാസം https://ml.wikipedia.org/wiki/Gita_Govindam
12 -13 നൂറ്റാണ്ടുകളിൽ ഒറീസ്സയിൽ ജീവിച്ചിരുന്ന ജയദേവൻ എഴുതിയ സംസ്കൃത കാവ്യ പ്രബന്ധമാണ് ഗീതഗോവിന്ദം .
ഇത് കേരളത്തിൽ അഷ്ടപദി എന്ന പേരിലും അറിയപ്പെടുന്നു.
ജയദേവസരസ്വതി എന്നും ഗീതഗോവിന്ദത്തെ വിളിക്കാറുണ്ട്.
ഇതിലെ ഓരോ ഗീതത്തിലും എട്ടു പദങ്ങൾ വീതമുള്ളതിനാലാണ് ഈ കൃതിക്ക് അഷ്ടപദി എന്ന പേര് സിദ്ധിച്ചത്.
കേരളീയ ക്ഷേത്രങ്ങളിൽ കൊട്ടിപ്പാടിസേവ, സോപാന സംഗീതം , എന്നിവയ്ക്ക് ഗീതഗോവിന്ദത്തിലെ ഗീതങ്ങളാണ് പ്രധാനമായും പാടുന്നത്.
ഗീതഗോവിന്ദത്തിന്റെ 1550 ൽ എഴുതപ്പെട്ട ഒരു കൈയെഴുത്തുപ്രതിയുടെ പുറംചട്ട ജയദേവ കവി
തന്നേക്കാൾ കൃഷ്ണഭക്തയായിരുന്ന പദ്മാവതിയോടുള്ള ബഹുമാനാർത്ഥം, ജയദേവൻ "പദ്മാവതീ ചരണ ചാരണ ചക്രവർത്തീ" എന്നു സ്വയം വിശേഷിപ്പിക്കുന്നുണ്ട്.
ശ്രീ മഹാ ഭാഗവതത്തിലെ ദശമ സ്കന്ധത്തിൽ പ്രതിപാദിച്ചിരിക്കുന്ന രാസ ലീലയാണ് ഗീതഗോവിന്ദത്തിന്റെ അടിസ്ഥാന കഥ.
ഗീതഗോവിന്ദം തുടങ്ങുന്നത് "മേഘൈർമേദുരമംബരം " എന്ന ശ്ലോകത്തോടു‌ കൂടിയാണ്.
ഗർഗ്ഗസംഹിത ഗോലോക ഖണ്ഡം പതിനാറാം അദ്ധ്യായത്തിൽ നിന്നുള്ള "മേഘൈർഭൂന്മേദുരമംബരം ച തമാലനീപദ്രുമപല്ലവൈശ്ച" എന്ന ശ്ലോകത്തിന്റെ അനുകരണമാണിത്.
തന്റെ തോഴനായ കൃഷ്ണൻ മറ്റു ഗോപികമാരുടെ കൂടെ രാസ ക്രീഡയിൽ ഏർപ്പെടുന്നത് കണ്ട് അത്യന്തം ദുഖിതയും ഗർവിതയുമായ രാധയെ കൃഷ്ണൻ വിട്ടു പിരിഞ്ഞു പോകുന്നു.
എന്നാൽ വിരഹം സഹിക്ക വയ്യാതെ കൃഷ്ണൻ തിരികെയെത്തി രാധയെ അനുനയിപ്പിക്കാൻ ശ്രമിക്കുന്നു.
ഒരു രാത്രിയോളം പിണങ്ങി നിന്ന രാധയെ പ്രേമം കൊണ്ട് വീർപ്പുമുട്ടിച്ച് കൃഷ്ണൻ ആനന്ദഭരിതയാക്കുന്നു.
അങ്ങനെ ഇരുവരും പുന: സംഗമിക്കുന്നു.
ഇതാണ് കഥാ സന്ദർഭം.
മഴപെയ്യാനായി ആകാശം ഇരുളുന്നതും മേഘാവൃതമാകുന്നതും, തമാല വൃക്ഷങ്ങൾ നിറഞ്ഞു നിൽക്കുന്നതും കാണുമ്പോൾ പേടിക്കുന്നവനും സ്വതേ ഒരു ഭീരുവുമാണ് കൃഷ്ണനെന്ന് അറിയാവുന്ന നന്ദഗോപർ കൃഷ്ണനെ വേഗം കൂട്ടികൊണ്ടു വരാൻ രാധയോട് ആവശ്യപ്പെടുന്നു.
അങ്ങനെ ഗൃഹത്തിലേക്ക് മടങ്ങുന്ന കൃഷ്ണനും രാധയും ഇടയ്ക്ക് കാണുന്ന വള്ളിക്കുടിലുകളിൽ കയറി രാസ ക്രീഡയിൽ ഏർപ്പെടുന്നു.
ഈ കേളികൾ സർവോത്കർഷേണ വിജയിക്കുന്നു.
ഇതാണ് മംഗള ശ്ലോകത്തിലെ പ്രസ്താവം.
ശൃംഗാര രസമാണ് ഈ കൃതിയിൽ അടങ്ങിയിട്ടുള്ളത്.
പ്രേമ പാരവശ്യതയാണ് ഇതിലെ സാർവത്രിക ഭാവം.
കാവ്യ കഥന രീതി
ഈ പ്രബന്ധത്തിന് 12 സർഗങ്ങളാണുള്ളത്.
93 ശ്ലോകങ്ങളും എട്ടു പദങ്ങൾ(വരികൾ) വീതമുള്ള 24 ഗീതങ്ങളും ഗീതഗോവിന്ദത്തിലുണ്ട്.
എന്നാൽ ഒന്നാമത്തെ അഷ്ടപദിയിൽ 11 പദങ്ങളും പത്താം അഷ്ടപദിയിൽ 5 പദങ്ങളുമാണുള്ളത്.
ബാക്കിയുള്ള എല്ലാ അഷ്ടപദികളിലും എട്ട് പദങ്ങൾ വീതമുണ്ട്.
വൃത്ത നിബദ്ധങ്ങളായ ഈ ഗീതങ്ങൾ അഥവാ അഷ്ടപദികൾ പാടേണ്ടുന്ന രാഗങ്ങളെക്കുറിച്ചും ഇതിൽ പറയുന്നുണ്ട്.
ഇതിലെ പന്ത്രണ്ടു സർഗങ്ങൾക്കും ഉചിതമായ ശീർഷകങ്ങൾ കൊടുത്തിട്ടുണ്ട്.
ഇത് കഥാ സന്ദർഭത്തിന് ചേരും വിധമാണ്.
സാമോദ ദാമോദരം അക്ളേശകേശവം മുഗ്ധമധുസൂദനം സ്നിഗ്ധമധുസൂദനം സാകാംക്ഷ പുണ്ഡരീകാക്ഷം സോത്കണ്ഠവൈകുണ്ഠം നാഗരികനാരായണം വിലക്ഷ്യലക്ഷ്മീപതി മുഗ്ധഗോവിന്ദം ചതുരചതുർഭുജം സാനന്ദഗോവിന്ദം സുപ്രീതപീതാംബരം
എന്നിവയാണ് 12 സർഗങ്ങൾ.
പ്രധാന അഷ്ടപദികൾ സർഗ്ഗം ഒന്ന് :സാമോദ ദാമോദരം ഒന്നാം അഷ്ടപദി
"പ്രളയ പയോധി ജലേ" എന്ന് തുടങ്ങുന്ന ആദ്യത്തെ ഗീതം ദശാവതാര വർണനയാണ്‌....
ഇതിൽ എട്ടാമത്തെ അവതാരമായി ബലരാമനെയും ഒൻപതാമത്തെ അവതാരമായി ശ്രീ ബുദ്ധനെയും കണക്കാക്കുന്നു.
എന്നാൽ ശ്രീ കൃഷ്ണൻ ഈ പത്ത് അവതാരങ്ങളിൽ പെടുന്നില്ല.
ജയദേവ കവി, ദശാവതാരം എന്നത് മഹാവിഷ്ണുവിന്റെ വിവിധങ്ങളായ പത്തു രൂപങ്ങളാണ് എന്ന സിദ്ധാന്തത്തിനു പകരം, ശ്രീകൃഷ്ണന്റെ അവതാരങ്ങളാണ് ദശവിധ രൂപങ്ങൾ എന്ന് സമർത്ഥിക്കുന്നു.
മഹാവിഷ്ണുവിനെക്കുറിച്ച് ഇവിടെ പരാമർശമില്ല.
രണ്ടാം അഷ്ടപദി
"ശ്രിതകമലാകുചമണ്ഡല" എന്ന് തുടങ്ങുന്ന രണ്ടാമത്തെ ഗീതത്തിൽ ഏതാനും ചില അവതാരങ്ങളെക്കുറിച്ചു മാത്രമുള്ള വർണനയും ഭഗവത് സ്തുതിയുമാണുള്ളത്.
മൂന്നാം അഷ്ടപദി
"ലളിതവംഗലതാപരിശീലന" എന്നു തുടങ്ങുന്ന മൂന്നാം ഗീതത്തിൽ ശ്രീകൃഷ്ണൻ ഗോപികമാരുമായി ക്രീഡിക്കുന്നുവെന്നു രാധയോട് സഖി പറയുന്നു.
നാലാം അഷ്ടപദി
"ചന്ദനചർച്ചിത നീലകളേബര" എന്നു തുടങ്ങുന്ന നാലാം ഗീതത്തിൽ ഗോപികമാരോടൊത്തുള്ള കൃഷ്ണന്റെ ശൃംഗാര ചേഷ്ടകൾ രാധയ്ക്കു സഖി വർണ്ണിച്ചു കൊടുക്കുന്നു.
സർഗ്ഗം രണ്ട് :അക്ളേശകേശവം അഞ്ചാം അഷ്ടപദി
"സഞ്ചരധരസുധാമധുരധ്വനി" എന്നു തുടങ്ങുന്ന അഞ്ചാം ഗീതത്തിൽ ഗോപികമാരുമായുള്ള കൃഷ്ണലീലകൾ രാധ മനസ്സിൽ സങ്കല്പിക്കുന്നു.
ആറാം അഷ്ടപദി
"നിഭൃതനികുഞ്ജഗൃഹം" എന്നു തുടങ്ങുന്ന ആറാം അഷ്ടപദിയിൽ കൃഷ്ണനെ തന്റെ കൂടെ രമിപ്പിക്കുവാനായി രാധ, സഖിയോടു പറയുന്നു.
സർഗ്ഗം മൂന്ന് :മുഗ്ധമധുസൂദനം ഏഴാം അഷ്ടപദി
"മാമിയംചലിതാവിലോക്യ" എന്നു തുടങ്ങുന്ന ഏഴാം ഗീതത്തിൽ രാധ പരിഭവിച്ചു പോകുമ്പോൾ തടയാഞ്ഞതിനാൽ ശ്രീകൃഷ്ണൻ പശ്ചാത്തപിക്കുന്നു.
സർഗ്ഗം നാല് :സ്നിഗ്ധമധുസൂദനം എട്ടാം അഷ്ടപദി
"നിന്ദതി ചന്ദനമിന്ദുകിരണമനുവിന്ദതി" എന്നു തുടങ്ങുന്ന എട്ടാം ഗീതത്തിൽ വിരഹിണിയായ രാധയുടെ കഥ സഖി കൃഷ്ണനോടു പറയുന്നു.
ഒൻപതാം അഷ്ടപദി
"സ്തനവിനിഹിതമപി ഹാരമുദാരം" എന്നു തുടങ്ങുന്ന ഒൻപതാം ഗീതത്തിലും ഖിന്നയായ രാധയെക്കുറിച്ചുള്ള സഖിയുടെ വർണനയാണ്‌.
സർഗ്ഗം അഞ്ച് :സാകാംക്ഷ പുണ്ഡരീകാക്ഷം പത്താം അഷ്ടപദി
"വഹതി മലയസമീരേ" എന്നു തുടങ്ങുന്ന പത്താം ഗീതത്തിൽ സഖി, കൃഷ്ണൻ അനുഭവിക്കുന്ന വിരഹ വേദന രാധയോടു പറയുന്നു.
പതിനൊന്നാം അഷ്ടപദി
"രതിസുഖസാരേ ഗതമഭിസാരേ" എന്നു തുടങ്ങുന്ന പതിനൊന്നാം ഗീതത്തിൽ സഖി, രാധയെ കൃഷ്ണസമീപത്തേക്കു ചെല്ലാൻ പ്രേരിപ്പിക്കുന്നു.
സർഗ്ഗം ആറ് :സോത്കണ്ഠവൈകുണ്ഠം പന്ത്രണ്ടാം അഷ്ടപദി
"പശ്യതി ദിശി ദിശി രഹസി ഭവന്തം" എന്നു തുടങ്ങുന്ന പന്ത്രണ്ടാം ഗീതത്തിൽ രാധയുടെ ദയനീയാവസ്ഥ സഖി കൃഷ്ണനെ ധരിപ്പിക്കുന്നു.
സർഗ്ഗം ഏഴ് :നാഗരികനാരായണം പതിമൂന്നാം അഷ്ടപദി
"കഥിതസമയേപി ഹരിരഹഹ" എന്നു തുടങ്ങുന്ന പതിമൂന്നാം ഗീതത്തിൽ രാധ വിരഹ ദുഃഖത്താൽ വിലപിക്കുന്നു.
പതിനാലാം അഷ്ടപദി
"സ്മരസമരോചിത വിരചിതവേഷാ" എന്നു തുടങ്ങുന്ന പതിനാലാം ഗീതത്തിൽ ശ്രീകൃഷ്ണൻ മറ്റൊരു ഗോപികയുമായി ക്രീഡിക്കുന്നതായി സങ്കല്പിച്ചു രാധ സഖിയോടു പരിഭവം പറയുന്നു.
പതിനഞ്ചാം അഷ്ടപദി
"സമുദിതമദനേ രമണീവദനേ" എന്നു തുടങ്ങുന്ന പതിനഞ്ചാം ഗീതത്തിലും ശ്രീകൃഷ്ണൻ മറ്റൊരു ഗോപികയെ ക്രീഡിക്കുന്നതായി സങ്കല്പിച്ചുള്ള രാധയുടെ സങ്കടമാണ്.
പതിനാറാം അഷ്ടപദി
"അനില തരള കുവലയ നയനേന" എന്നു തുടങ്ങുന്ന പതിനാറാം ഗീതത്തിൽ ശ്രീകൃഷ്ണൻ തന്റെ സമീപത്തു വരാത്തിൽ രാധ പരാതി പറയുന്നു.
സർഗ്ഗം എട്ട് :വിലക്ഷ്യലക്ഷ്മീപതി പതിനേഴാം അഷ്ടപദി
"രജനിജനിതഗുരുജാഗരരാഗകഷായിതമലസനിമേഷം" എന്ന പതിനേഴാം ഗീതത്തിൽ രാധ,കൃഷ്ണനെ തിരസ്കരിക്കുന്നു.
സർഗ്ഗം ഒൻപത് :മുഗ്ധഗോവിന്ദം പതിനെട്ടാം അഷ്ടപദി
"ഹരിരഭിസരതി വഹതി മധുപവനേ" എന്നു തുടങ്ങുന്ന പതിനെട്ടാം ഗീതത്തിൽ രാധയെ സഖി സാന്ത്വനപ്പെടുത്താൻ ശ്രമിക്കുന്നു.
സർഗ്ഗം പത്ത് :ചതുരചതുർഭുജം പത്തൊൻപതാം അഷ്ടപദി
"വദസി യദി കിംചിദപി ദന്തരുചികൌമുദീ എന്നു തുടങ്ങുന്ന പത്തൊൻപതാം ഗീതത്തിൽ ശ്രീകൃഷ്ണൻ രാധയെ അനുനയിപ്പിക്കാൻ ശ്രമിക്കുന്നു.
സർഗ്ഗം പതിനൊന്ന് :സാനന്ദഗോവിന്ദം ഇരുപതാം അഷ്ടപദി
"വിരചിതചാടുവചനരചനം ചരണേ" എന്നു തുടങ്ങുന്ന ഇരുപതാം ഗീതത്തിൽ തോഴി,രാധയെ പ്രേരിപ്പിക്കുകയാണ്, കൃഷ്ണ സമീപത്തു ചെല്ലാൻ.
ഇരുപത്തൊന്നാം അഷ്ടപദി
"മഞ്ജുതരകുഞ്ജതലകേളിസദനേ വിലസ" എന്നു തുടങ്ങുന്ന ഇരുപത്തൊന്നാം ഗീതത്തിൽ രാധ വീണ്ടും വീണ്ടും സഖിയാൽ കൃഷ്ണ സമീപത്തു ചെല്ലാൻ നിർബന്ധിക്കപ്പെടുന്നു.
ഇരുപത്തി രണ്ടാം അഷ്ടപദി
"രാധാവദനവിലോകനവികസിതവിവിധവികാരവിഭങ്ഗം" എന്നു തുടങ്ങുന്ന ഇരുപത്തി രണ്ടാം ഗീതത്തിൽ കവി കൃഷ്ണനെ വർണിക്കുന്നു.
സർഗ്ഗം പന്ത്രണ്ട് :സുപ്രീതപീതാംബരം ഇരുപത്തി മൂന്നാം അഷ്ടപദി
"ഗതവതി സഖീവൃന്ദേഽമന്ദത്രപാഭരനിർഭര" എന്നു തുടങ്ങുന്ന ഇരുപത്തി മൂന്നാം ഗീതത്തിൽ ശ്രീകൃഷ്ണൻ രാധയെ ക്രീഡയ്ക്ക്കായി ക്ഷണിക്കുന്നു.
ഇരുപത്തി നാലാം അഷ്ടപദി
"കുരു യദുനന്ദന ചന്ദനശിശിരതരേണ" എന്നു തുടങ്ങുന്ന ഇരുപത്തി നാലാം ഗീതത്തിൽ കാമകേളികളാൽ തളർന്ന തന്നെ കാത്തുകൊള്ളുവാൻ രാധ, കൃഷ്ണനോട് ആവശ്യപ്പെടുന്നു.
ഒരോ ഗീതത്തിന്റെയും അവസാന പദം കവിയുടെ പേരിനെ ഉൾകൊള്ളുന്നു.
ഉദാഹരണത്തിന് ഒന്നാം ഗീതം അവസാനിക്കുന്നത് "ശ്രീജയദേവ കവേരിദമുദിതമുദാരം" എന്ന പദത്തോടെയാണ്.
എല്ലാ അഷ്ടപദികളിലും ഓരോ പദത്തിന്റെയും വരികളുടെ അവസാനം അന്ത്യപ്രാസം ചേർത്തിട്ടുണ്ട്.
ഓരോ അഷ്ടപദിയുടേയും ആദ്യം കഥാസന്ദർഭവും രംഗവും വിശദീകരിക്കുന്ന ഓരോ ശ്ലോകങ്ങൾ വീതമുണ്ട്.
കൂടാതെ എല്ലാ സർഗ്ഗത്തിന്റെയും അവസാനവും ഓരോ ശ്ലോകങ്ങൾ വീതം ചേർത്തിട്ടുണ്ട്.
ഇത് മിക്കവാറും ആശംസാ രൂപത്തിലോ പ്രാർത്ഥനാരൂപത്തിലോ ആണ്.
തന്റെ കൃതിയിലെ അമിത ശൃംഗാര പ്രയോഗങ്ങൾ അരോചകമാകാതെയിരിക്കാനും കാര്യമാത്രപ്രസക്തമായ അർത്ഥം മാത്രമുള്ളതിനാൽ അർത്ഥ ദാരിദ്ര്യം ഇല്ലാത്തതെന്നും കാണിക്കാൻ കവി തന്നെ ചില മുൻ കരുതലുകൾ എടുത്തിരിക്കുന്നതായി കാണാം.
പ്രധാന രസം ശൃംഗാരമായതിനാൽ അതിൽ താല്പര്യമുള്ളവർ മാത്രം ഇവ വായിച്ചാലോ കേട്ടാലോ മതിയെന്ന് കവി  സൂചിപ്പിക്കുന്നു.
മാംസള പ്രണയത്തിലൂടെ ഭക്തിയും അതിലൂടെ മോക്ഷ സാക്ഷാത്കാരവുമാണ് ജയദേവൻ ഈ കൃതിയിലൂടെ വ്യക്തമാക്കുന്നത്.
മാംസത്തോടുള്ള അഭിനിവേശം, ജീവാത്മാവിന്റെ ബാലിശമായ, പരമാത്മാവിനോട് കൂടിചേരാനുള്ള കേവലം വെമ്പലാണെന്നു കവി സമർഥിക്കുന്നു.
മാംസ നിബദ്ധ ശൃംഗാരം കേവലം ഉപരിപ്ലവമായ ഉർവരതയോ പൂർണതയിലെത്താനുള്ള ജീവാണുവിന്റെ അഭിസരണ പ്രക്രിയയോ ആണ്.
സംഗീത സാന്നിധ്യം
വിവിധങ്ങളായ സംസ്കൃത വൃത്തങ്ങളാൽ സമ്പുഷ്ടമാണ് ഈ കൃതി.
സന്ദർഭോചിതമായ രാഗങ്ങളാണ് ഗാനങ്ങളിൽ സന്നിവേശിപ്പിച്ചിരിക്കുന്നത്.
കഥാപാത്രങ്ങളുടെ സീമാതീതങ്ങളായ വിവിധ വികാരങ്ങൾക്ക് അനുസൃതമായ പദ പ്രയോഗങ്ങളും രാഗതാളാനാവരണങ്ങളും ഇതിനെ മറ്റു സംഗീത പ്രധാനമായ സംസ്കൃത കൃതികളേക്കാൾ ഉത്കൃഷ്ട കൃതിയായി മാറ്റി നിര്ത്തുന്നു.
ഓരോ ഗാനവും പാടേണ്ട രാഗങ്ങൾ കവി തന്നെ നിഷ്കർഷിച്ചിട്ടുണ്ട്.
ഇതിൽ ഉപയോഗിച്ചിരിക്കുന്ന 20 രാഗങ്ങളും താളങ്ങളും  ഇവയാണ്: മാളവി-ഒന്നാം അഷ്ടപദി (അടതാളം) ഗുഞ്ജരി-രണ്ടാം അഷ്ടപദി (അടതാളം), അഞ്ചാം അഷ്ടപദി (രൂപകതാളം), ഏഴാം അഷ്ടപദി (ഏകതാളം) വസന്തം-മൂന്നാം അഷ്ടപദി (അടതാളം) രാമക്രിയ-നാലാം അഷ്ടപദി (ഏകതാളം) ഗുഞജക്രിയ‌-ആറാം അഷ്ടപദി (ഏകതാളം) കർണാടകം-എട്ടാം അഷ്ടപദി (ഏകതാളം) ദേശാക്ഷി-ഒൻപതാം അഷ്ടപദി (ഏകതാളം) വരാളി-പത്താം അഷ്ടപദി (രൂപകതാളം) മാളവഗൌഡ-പതിനൊന്നാം അഷ്ടപദി (ഏകതാളം) ശങ്കരാഭരണം-പന്ത്രണ്ടാം അഷ്ടപദി (അടതാളം) ആഹരി-പതിമൂന്നാം അഷ്ടപദി (ചമ്പതാളം) കേദാരഗൌളം-പതിനാലാം അഷ്ടപദി (അടതാളം) മുഖാരി-പത്തൊൻപതാം അഷ്ടപദി (ചമ്പതാളം), പതിനഞ്ചാം,അഷ്ടപദി (അടതാളം) പുന്നാഗവരാളി-പതിനാറാം അഷ്ടപദി (അടതാളം) ബലഹരി-പതിനേഴാം അഷ്ടപദി (രൂപകതാളം) മധ്യമാവതി-പതിനെട്ടാം അഷ്ടപദി (ഏകതാളം), ഇരുപത്തി രണ്ടാം അഷ്ടപദി (ഏകതാളം) ഭൈരവി-ഇരുപതാം അഷ്ടപദി (ഏകതാളം) വരാളി-ഇരുപത്തൊന്നാം അഷ്ടപദി (ചമ്പതാളം) നാഥനാമാഗ്രി-ഇരുപത്തി മൂന്നാം അഷ്ടപദി (ഏകതാളം) മംഗളകൌശികം-ഇരുപത്തി നാലാം അഷ്ടപദി (ഏകതാളം) ഗീതഗോവിന്ദം കേരളത്തിൽ
കർണാടക സംഗീതത്തിലും കേരളീയ സംഗീതത്തിലും ഗീതഗോവിന്ദം സൃഷ്ടിച്ചത് ഒരു വൻ സംഗീത വിപ്ലവമാണ്.
എന്നു മുതലാണ്‌ ഈ കൃതി കേരളീയ സംഗീത രംഗത്ത് ഉപയോഗിച്ചു തുടങ്ങിയത്, അതിനു ഉപോൽബലകമായ സാഹചര്യം എന്നിവ അജ്ഞാതമായ കാര്യങ്ങളാണ്.
ഈ കൃതിക്ക് ഒരു കേരളീയ കവിയുടേതല്ലാതിരുന്നിട്ടുകൂടി ഇവിടെ ലഭിച്ചിട്ടുള്ള പ്രചാരം അത്ഭുതാവഹവും ആശ്ചര്യജനകവുമാണ്.
ശ്രീകൃഷ്ണ ക്ഷേത്രങ്ങളിലും, മഹാവിഷ്ണുവിനോ വൈഷ്ണവാവതാരങ്ങൾക്കോ പ്രാധാന്യമുള്ള ക്ഷേത്രങ്ങളിലും കൊട്ടിപ്പാടി സേവക്കു ഗീതഗോവിന്ദമാണ് ഉപയോഗിക്കുന്നത്.
എന്നാൽ വൈഷ്ണവേതര മൂർത്തികളുള്ള ക്ഷേത്രങ്ങളിലും ഗീതാഗോവിന്ദം പാടാറുണ്ട്.
ക്ഷേത്ര സോപാന നടയിൽ നിന്ന് പാടുന്നതിനാൽ ഇവ സോപാനസംഗീതം എന്നറിയപ്പെടുന്നു.
സോപാനസംഗീതത്തിൽ മാത്രമല്ല, കഥകളിയുടെ സാഹിത്യ രൂപമായ ആട്ടക്കഥയിലും ഗീതഗോവിന്ദത്തിന്റെ പ്രഭാവം കാണാവുന്നതാണ്.
ജയദേവ ശൈലിയെ  അനുകരിച്ച് ധാരാളം ആട്ടക്കഥകൾ ഉണ്ടായിട്ടുണ്ട്.
കഥകളിയുടെ ഒരു പ്രധാനപ്പെട്ട ചടങ്ങായ 'മേളപ്പദത്തിൽ' പാടുന്നത് "മഞ്ജുതര കുഞ്ജതല കേളി സദനേ" എന്ന് തുടങ്ങുന്ന 21-ആം അഷ്ടപദിയാണ്.
കൂടാതെ അഷ്ടപദിയാട്ടം എന്ന കലാരൂപം കേരളത്തിൽ കൃഷ്ണനാട്ടത്തിനും രാമനാട്ടത്തിനും മാർഗദർശമായിത്തീർന്ന കലയാണ്.
കഥകളിയെന്ന നാട്യരൂപം ആവിർഭവിക്കുന്നതിനും മുൻപായിരുന്നു ഇത് കേരളത്തിൽ പ്രചാരത്തിലുണ്ടായിരുന്നത്.
ഗീതഗോവിന്ദം മറ്റുനാടുകളിൽ
കേരളത്തിൽ മാത്രമല്ല ഭാരതത്തിന്റെ വിവിധ ഭാഗങ്ങളിലേക്ക് ഗീതഗോവിന്ദത്തിന്റെ സ്വാധീന ശക്തി പടർന്നിട്ടുണ്ട്.
സിഖ് മത ഗ്രന്ഥമായ ഗുരു ഗ്രന്ഥ സാഹിബിൽ ഗീതഗോവിന്ദത്തിലെ ചില ഭാഗങ്ങൾ ഉൾപ്പെടുത്തിയിട്ടുണ്ട്.
കൂടാതെ ഒഡീസ്സി നൃത്തത്തിൽ ഗീതഗോവിന്ദത്തിന്റെ ചില ഒഴിച്ചു കൂടാനാവാത്ത ബന്ധങ്ങൾ കാണാൻ കഴിയും.
ഒഡീസ്സി നൃത്തത്തിന്റെ പശ്ചാത്തല സംഗീതം ഗീതഗോവിന്ദമാണ്.
കൂടാതെ പഹാരി, പദ ചിത്ര എന്നീ ചിത്ര നിർമ്മാണ ശൈലികളിൽ അഷ്ടപദിയുടെ പ്രഭാവം കാണാവുന്നതാണ്.
ബംഗാളിലെ ജാത്ര നാടകം ഗീതഗോവിന്ദത്തിന്റെ വരവോടെ പ്രസിദ്ധിയാർജിച്ച ഒരു നാടക രൂപമാണ്.
അഷ്ടപദിയുടെ സ്വാധീന ശക്തി പല പുതിയ ദൃശ്യ കാവ്യ പ്രസ്ഥാനങ്ങൾക്ക്‌ രൂപം നൽകുകയോ പഴയവയ്ക്കു പുരോഗതി നൽകുകയോ ചെയ്തിട്ടുണ്ട്.
1807 ൽ സർ വില്യം ജോൺസും, എഡ്വിൻ ആർനോൾഡും ഗീതഗോവിന്ദം ഇംഗ്ലീഷിലേക്കു പരിഭാഷപ്പെടുത്തി.
ലെറോ ഏണസ്റ്റ്, കൌർടില്ലിയേർസ് എന്നിവർ ഫ്രഞ്ച് ഭാഷയിലേക്ക് മൊഴിമാറ്റം നൽകി.
പ്രശസ്ത ജർമൻ സാഹിത്യകാരനായ ഗെയ്ഥെ, ഇത് ജർമൻ ഭാഷയിലേക്ക് പരിഭാഷപ്പെടുത്താൻ ശ്രമിച്ചുവെങ്കിലും വേറൊരു ഭാഷയിലും ഇത്രകണ്ട് ഭംഗി സന്നിവേശിപ്പിക്കാനാവില്ല എന്ന് കണ്ടു പിന്തിരിയുകയാണുണ്ടായത്.
ഗീതഗോവിന്ദത്തിനുണ്ടായ ചില സംസ്കൃത വ്യാഖ്യാനങ്ങൾ ഇവയാണ്: രസികപ്രിയ (കുംഭൻ) രസമഞ്ജരി (ശങ്കര മിശ്രൻ) ബാലബോധിനി (ചൈതന്യ ദാസൻ)
മലയാളത്തിലുള്ള വ്യാഖ്യാനങ്ങൾ ഇവയാണ്: ഭാഷാഷ്ടപദി - രാമപുരത്ത് വാര്യർ ദേവഗീത - ചങ്ങമ്പുഴ ഗീതാരാമം - രാമപാണി വാദൻ ഗീതഗോവിന്ദം കൈകൊട്ടിക്കളിപ്പാട്ട് - പൊന്നാടിപുഷ്പകത്ത് നമ്പ്യാർ (ഇടപ്പള്ളി രാജകുടുംബത്തിലെ തമ്പുരാട്ടിമാർക്ക് കളിച്ചു രസിക്കാനായി എഴുതിയത്) Jayadevageetham - Kavikokilam C Chellappan (Translation) Pramavum Bhakthiyum - Nitya Chaitanya Yati (Commentary)
ആദ്യ സർഗ്ഗമായ സാമോദദാമോദരത്തിലെ "മേഘൈർമേദുരമംബരം" എന്ന ശ്ലോകത്തിനു ചങ്ങമ്പുഴ നൽകിയ ഭാഷ്യം ഇപ്രകാരമാണ്: “ കോടക്കാറിടതൂർന്നതാണു ഗഗനം രാധേ, തമാലാപ്തമി
ക്കാടൊട്ടുക്കിരുളാർന്നതാണു നിശയാ- യോർത്താലിവൻ ഭീരുവും;
വീടെത്തിച്ചിടുകാകയാലിവനെ നീ- താനെന്നനന്ദോക്തിയാൽ
കൂടിച്ചേർന്നുഗമിച്ചു മാധവനുമ- ന്നുൾപ്രീതരായ് രാധയും ”
നൂറ്റാണ്ടുകളേറെ കഴിഞ്ഞിട്ടും അതീവ ശ്രവ്യ, സാഹിത്യ ചാരുതയുള്ള ഈ കാവ്യപ്രബന്ധം സർവർക്കും ശ്രവണ സുഖം നൽകിക്കൊണ്ട് ഇന്നും ഭാരതീയ കലാരംഗത്ത് സമുന്നത സ്ഥാനത്തോടെ നില 
നിൽക്കുന്നു അവലംബം ഗീതഗോവിന്ദം വ്യഖ്യാനം-കടത്തനാട്ട് പദ്മനാഭവാര്യർ ഗീതഗോവിന്ദം ഗീർവാണി.
നെറ്റ്-ഗീതഗോവിന്ദം gitagovindam Gita Govinda എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗീതാ ഉപാധ്യായ് ഇംഗ്ലീഷ് വിലാസം https://ml.wikipedia.org/wiki/Gita_Upadhyay
2016 ലെ കേന്ദ്ര സാഹിത്യ അക്കാദമി പുരസ്കാരം നേടിയ നേപ്പാളി നോവലിസ്റ്റാണ് ഗീതാ ഉപാധ്യായ് .  ' ജന്മഭൂമി മേരോ സ്വദേശ് ' (നോവൽ)എന്ന നോവൽകൃതിക്കായിരുന്നു പുരസ്കാരം.
കൃതികൾ ' ജന്മഭൂമി മേരോ സ്വദേശ് ' (നോവൽ) പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം 2016 അവലംബം ↑
തോമസ് കെയ്റ്റ്ലി ഇംഗ്ലീഷ് വിലാസം https://ml.wikipedia.org/wiki/Thomas_Keightley
പുരാണങ്ങളും നാടോടിക്കഥകളും  എഴുതുന്ന ഒരു ഐറിഷ് എഴുത്തുകാരനായിരുന്നു തോമസ് കീറ്റ്ലി (17 ഒക്ടോബർ 1789 - 4 നവംബർ 1872).
പ്രത്യേകിച്ച് ഫെയറി മിത്തോളജി (1828) പിന്നീട് ദി വേൾഡ് ഗൈഡ് ടു ഗ്നോംസ്, ഫെയറിസ്, എൽവ്സ്, ആന്റ് അദർ ലിറ്റിൽ പീപ്പിൾ  (1978, 2000, etc.) എന്ന പേരിൽ വീണ്ടും അച്ചടിച്ചു.
ഈ മേഖലയിലെ ആധുനിക പണ്ഡിതന്മാരുടെ നാടോടിക്കഥകളെക്കുറിച്ചുള്ള പഠനത്തിൽ കീറ്റ്ലി ഒരു പ്രധാന പയനിയർ ആയിരുന്നു.
അദ്ദേഹം നാടോടിക്കഥകൾ "താരതമ്യ പഠനം നടത്തുന്ന ഒരു വ്യക്തിയും" ശേഖരിക്കുന്നയാളുമായിരുന്നു.
അധ്യാപകനായ തോമസ് അർനോൾഡിന്റെ അഭ്യർത്ഥനപ്രകാരം, ഇംഗ്ലീഷ്, ഗ്രീക്ക്, മറ്റ് ചരിത്രങ്ങൾ എന്നിവയെക്കുറിച്ചുള്ള പാഠപുസ്തകങ്ങളുടെ ഒരു പരമ്പര അദ്ദേഹം രചിച്ചു.
അവ അർനോൾഡിന്റെ റഗ്ബി സ്കൂളിലും മറ്റ് പൊതു സ്കൂളുകളിലും സ്വീകരിച്ചു.
ജീവിതവും യാത്രകളും
1789 ഒക്ടോബറിൽ ജനിച്ച കീറ്റ്‌ലി, ന്യൂടൗണിലെ തോമസ് കീറ്റ്‌ലിയുടെ മകനായിരുന്നു.
, തോമസ് കീറ്റ്ലിയുമായി (1650?–1719) ബന്ധമുണ്ടെന്ന് അദ്ദേഹം അവകാശപ്പെട്ടു.
1803 ജൂലൈ 4-ന് അദ്ദേഹം ഡബ്ലിനിലെ ട്രിനിറ്റി കോളേജിൽ ചേർന്നു.
പക്ഷേ ബിരുദം നേടാതെ പഠനം ഉപേക്ഷിച്ചു.
മോശം ആരോഗ്യം കാരണം അഭിഭാഷകവൃത്തിയും ഐറിഷ് ബാറിലെ പ്രവേശനവും ഉപേക്ഷിക്കാൻ നിർബന്ധിതനായി.
1824-ൽ അദ്ദേഹം ലണ്ടനിൽ സ്ഥിരതാമസമാക്കി.
സാഹിത്യ, പത്രപ്രവർത്തനത്തിൽ ഏർപ്പെട്ടു.
ശരിയായി അംഗീകരിക്കപ്പെട്ടില്ലെങ്കിലും തോമസ് ക്രോഫ്റ്റൺ ക്രോക്കറുടെ ഫെയറി ലെജൻഡ്സ് ഓഫ് സൗത്ത് അയർലൻഡിലേക്ക് (1825) കെയ്റ്റ്ലി കഥകൾ സംഭാവന ചെയ്തതായി അറിയപ്പെടുന്നു.
ക്രോക്കറിനും മറ്റുള്ളവർക്കും അറിയാത്ത ഒരു കഥയെങ്കിലും ("ദി സോൾ കേജസ്") അദ്ദേഹം സമർപ്പിച്ചു.
ഇറ്റലിയിൽ സമയം ചെലവഴിച്ചതിനാൽ, പെന്റമെറോണിൽ നിന്നോ ഫെയറി മിത്തോളജിയിലെ ദി നൈറ്റ്സ് ഓഫ് സ്ട്രാപറോളയിൽ നിന്നോ കഥകളുടെ വിവർത്തനം ചെയ്യാൻ അദ്ദേഹത്തിന് കഴിവുണ്ടായിരുന്നു.
കൂടാതെ റോസെറ്റി കുടുംബത്തിലെ ഗോത്രപിതാവുമായി അദ്ദേഹം സൗഹൃദം സ്ഥാപിച്ചു.
ഇരുപതോളം ഭാഷകളിലും പ്രാദേശിക ഭാഷകളിലും താൻ സാക്ഷരനാണെന്ന് തോമസ് അവകാശപ്പെട്ടു.
ഒഗിയർ ദി ഡെയ്‌നിന്റെ വിപുലീകരിച്ച ഗദ്യ പതിപ്പുകൾ ഉൾപ്പെടെ, ഇംഗ്ലീഷ് ഭാഷയിൽ മറ്റെവിടെയെങ്കിലും അപൂർവ്വമായി കൈകാര്യം ചെയ്യപ്പെടുന്ന മധ്യകാല, വിദേശ കൃതികളുടെയും ഭാഗങ്ങളുടെയും നിരവധി വിവർത്തനങ്ങളും ഡൈജസ്റ്റുകളും പ്രസിദ്ധീകരിച്ചു.
ഇതിൽ നായകനെ മോർഗൻ ലെ ഫേയുടെ ഫെയറിലാൻഡിലേക്കോ അല്ലെങ്കിൽ സ്വീഡിഷ് ബല്ലാഡുകളിലേക്കോ എത്തിക്കുന്നു.
ഉദാഹരണത്തിന്, ഹാർപൻസ് ക്രാഫ്റ്റ് ("കിന്നരത്തിന്റെ ശക്തി"), ഹെർ ഒലോഫ് ഓച്ച് അൽവോർന [sv] ("Sir Olof in Elve-Dance").
നാടോടിക്കഥകളും പുരാണങ്ങളും
നാടോടിക്കഥകളുടെ "ആദ്യകാലവും പ്രധാനപ്പെട്ടതുമായ താരതമ്യ ശേഖരണക്കാരിൽ" ഒരാളായിരുന്നു കെയ്റ്റ്ലി.
കൂടാതെ "ഫോർ ആൻഡ് എർണിവേർഡ് ബുക്ക് ഓഫ് ഫോക്ക്‌ലോർ ദി ഫെയറി മിത്തോളജി ഉയർന്ന നിലവാരം പുലർത്തുന്നു".
ഫെയറി മിത്തോളജി
1828-ൽ കെയ്‌റ്റ്‌ലി ഫെയറി മിത്തോളജി 2 വാല്യങ്ങൾ പ്രസിദ്ധീകരിച്ചു.
ഇത് ചിത്രീകരിച്ചത് ഡബ്ല്യു. എച്ച്. ബ്രൂക്ക് ആണ്.
വോൾഫ് Wolff മിത്തോളജി ഡെർ ഫീൻ ആൻഡ് എൽഫെൻ (1828) എഴുതിയ ഒരു ജർമ്മൻ വിവർത്തനം പെട്ടെന്ന് പ്രത്യക്ഷപ്പെട്ടു.
ജേക്കബ് ഗ്രിം ഈ കൃതിയെ പ്രശംസിച്ചതായി പറയപ്പെടുന്നു.
വിക്ടോറിയൻ നാടോടിക്കഥ ഗവേഷകർക്കും സാഹിത്യകാരന്മാർക്കും ഇടയിൽ അത് പ്രചാരത്തിലുണ്ടായിരുന്നു.
1850-ൽ ഒരു വിപുലീകരിച്ച പതിപ്പും 1860-ൽ ഒരു പുതിയ മുഖവുരയും പ്രത്യക്ഷപ്പെട്ടു.
അത് പിന്നീട് ആധുനിക കാലം വരെ ഇടയ്ക്കിടെ ഇത് പുനഃപ്രസിദ്ധീകരിച്ചു.
ഒരു ആദ്യകാല ജീവചരിത്രകാരൻ ഇതിനെ "ഭാവനാത്മകം" എന്ന് വിളിച്ചിട്ടുണ്ടെങ്കിലും, കീറ്റ്‌ലി തന്നെ "തന്റെ സൃഷ്ടിയുടെ അനശ്വരതയെക്കുറിച്ചുള്ള ഉയർന്ന പ്രതീക്ഷകൾ" തന്റെ ആമുഖത്തിൽ ന്യായീകരിക്കുന്നു.
ഒരു രാജ്യത്തിന്റെ മിഥ്യയും മറ്റ് പ്രദേശങ്ങളിലെ മതങ്ങളും പുരാണങ്ങളും തമ്മിലുള്ള സമാനതകൾ പര്യവേക്ഷണം ചെയ്തുകൊണ്ട് പുരാണങ്ങളെയും നാടോടിക്കഥകളെയും കുറിച്ച് ഗ്രിമ്മിന്റെ സഹോദരന്മാരുടെ സമീപനത്തിന്റെ ആദ്യകാല പരിശീലകനായി കെയ്റ്റ്ലിയെ ഇംഗ്ലണ്ടിൽ കണക്കാക്കുന്നു.
അങ്ങനെ, ഗ്രിംസ് കുട്ടിച്ചാത്തന്മാർക്കായി ചെയ്തതുപോലെ, ഗോതിക്, ട്യൂട്ടോണിക് വേരുകളിലേക്ക് ഫെയറി മിത്ത് കണ്ടെത്താൻ ശ്രമിച്ചുകൊണ്ട് കെയ്റ്റ്‌ലി ആരംഭിച്ചു.
ഗ്രിമ്മുകളെപ്പോലെ കെയ്‌റ്റ്‌ലിയും ഒടുവിൽ ഒരു കെട്ടുകഥയെ ആത്യന്തികമായ ഏക സ്രോതസ്സിലേക്ക് കണ്ടെത്തുന്നത് അസംഭവ്യമാണെന്ന നിഗമനത്തിലെത്തി.
സമാന്തര മിത്തുകളെ "മനുഷ്യപ്രകൃതി [അത്] ഏകീകൃതമാണെ് " എന്ന ജ്ഞാനോദയ ആശയത്തിലൂടെയും സമാന അനുഭവങ്ങളിലൂടെയും വിശദീകരിക്കാം.
സമാനമായ അനുഭവങ്ങളും പ്രതികരണങ്ങളും മനുഷ്യരാശിയിലുടനീളം പങ്കുവയ്ക്കപ്പെടുന്നു വായ്പയെച്ചൊല്ലിയുള്ള സംഘർഷം
ടി. ക്രോഫ്ടൺ ക്രോക്കറുടെ ഫെയറി ലെജൻഡിന് (1825-1828) കീറ്റ്‌ലി സംഭാവന നൽകിയിട്ടുണ്ട്, സ്വന്തം പുസ്തകം എഴുതാൻ കീറ്റ്‌ലിയെ പ്രേരിപ്പിച്ചത് ഒരുപക്ഷേ ക്രോക്കറുടെ പ്രസിദ്ധീകരണത്തിന്റെ ഏറ്റവും പ്രധാനപ്പെട്ട അനന്തരഫലമായിരിക്കാം.
കെയ്‌റ്റ്‌ലിയുടെ സഹായം ശരിയായി അംഗീകരിക്കാത്തതിന് കീറ്റ്‌ലി ക്രോക്കറോട് വ്യക്‌തമായി വിമർശിക്കപ്പെട്ടതിനാൽ ഇത് ഒരു അസ്വാസ്ഥ്യകരമായ സാഹചര്യമായിരുന്നു 1850-ലെ പതിപ്പിന്റെ ആമുഖത്തിൽ, കെയ്‌റ്റ്‌ലി സാഹചര്യങ്ങൾ കൂടുതൽ ഹൃദ്യമായി വിശദീകരിക്കുന്നു, "എന്റെ ആദ്യകാല സാഹിത്യകാരന്മാരിൽ ഒരാളായി ക്രോക്കറിനെ അഭിസംബോധന ചെയ്യുന്നു. ലണ്ടനിലെ സുഹൃത്തുക്കൾ".
ഫെയറി മിത്തോളജിയിൽ തിരഞ്ഞെടുത്തത് "ദി സോൾ കേജസ്" എന്ന പേരിൽ ഒരു ഐറിഷ് മത്സ്യകന്യക കഥയായിരുന്നു, അത് ഒരുതരം തട്ടിപ്പായി മാറി.
ക്രോക്കറുടെ ആന്തോളജിയിലാണ് ആൺ മെറോ സ്റ്റോറി ആദ്യം അച്ചടിച്ചത്, എന്നാൽ ഫെയറി മിത്തോളജിയുടെ പിന്നീടുള്ള പതിപ്പുമായി കെയ്റ്റ്‌ലി പുറത്തിറങ്ങി, ഈ കഥയ്ക്ക് ഒരു അടിക്കുറിപ്പ് ചേർത്തു, "ഇവിടെ സത്യസന്ധമായ ഒരു കുറ്റസമ്മതം നടത്തണം" എന്ന് പ്രഖ്യാപിക്കുകയും വായനക്കാരനെ അറിയിക്കുകയും ചെയ്തു.
"ദ പെസന്റ് ആൻഡ് ദി വാട്ടർമാൻ" എന്ന ജർമ്മൻ കഥയിൽ നിന്ന് സ്വീകരിച്ച കഥയുടെ കേർണൽ, ഈ ഐറിഷ് കഥ പൂർണ്ണമായും അദ്ദേഹത്തിന്റെ കണ്ടുപിടുത്തമായിരുന്നു.
വിശദീകരണ കുറിപ്പുകൾ അവലംബം Citations ഗ്രന്ഥസൂചിക {{ cite book }} : | journal= ignored ( help ) (originally published paper) (reprint) പുറംകണ്ണികൾ Thomas Keightley എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Thomas Keightley എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about തോമസ് കെയ്റ്റ്ലി at Internet Archive The Fairy Mythology by Thomas Keightley, 1870.
, available online by Sacred Texts Thomas Keightley at Library of Congress Authorities, with 54 catalogue records ↑ Keightley (1850) harv error: no target: CITEREFKeightley1850 ( help ) , Fairy Mythology p. 536, continues that, as it turned out, Irishmen in Counties Wicklow and Cork were familiar with such a soul-trapping story, except that  "It was things like flower-pots he kept them in."
തോമസ് കൈലാത്ത്
ഒരു ഇലക്ട്രിക്കൽ എഞ്ചിനീയറും വിവരവിനിമയശാസ്ത്രതത്വജ്ഞനും കണ്ട്രോൾ എഞ്ചീനീയറും സംരംഭകനും ഹിറ്റാച്ചിയിലെ പ്രശസ്ത എഞ്ചിനീയറും സ്റ്റാൻഫോഡ് സർവകലാശാലയിലെ എമരിറ്റസ് പ്രൊഫസ്സറും ആണ് തോമസ് കൈലാത്ത് (ജനനം: 1935 ജൂൺ 7നു മഹാരാഷ്ട്രയിലെ പൂനയിൽ).
അദ്ദേഹം അനേകം പുസ്തകങ്ങളും രചിച്ചിട്ടുണ്ട്.
അതിൽ വ്യാപകമായി വായിക്കപ്പെടുന്നതും പ്രശസ്തവുമായ കൃതി "ലീനിയർ സിസ്റ്റം" എന്ന പുസ്തകം ആണ്.
ഇത് ശാസ്ത്രലോകത്ത് ഏറ്റവും കൂടുതൽ ഉദ്ധരിക്കപ്പെട്ട ഗ്രന്ഥമാണ്.
തോമസ് കൈലാത്തിന്റെ മാതാപിതാക്കൾ മലയാളികളായ ചെങ്ങന്നൂർക്കാരായ സിറിയൻ ക്രിസ്ത്യാനികളായിരുന്നു.
അദ്ദേഹം പൂനെയിലെ സെന്റ് വിൻസെന്റ് ഹൈസ്കൂളിൽ പ്രാദമിക വിദ്യാഭ്യാസം പൂർത്തിയാക്കി.
പൂനെ എഞ്ചിനീയറിങ്ങ് കോളേജിൽ നിന്നും 1956ൽ എഞ്ചിനീയറിങ്ങ് ബിരുദം കരസ്ഥമാക്കി.
1959ൽ ബിരുദാനന്ദബിരുദം നേടി.
തുടർന്ന് മസ്സാച്ച്യുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്നും ഡോക്ടറേറ്റു നേടുമ്പോൾ അദ്ദേഹമായിരുന്നു ഇത്തരത്തിൽ എം.ഐ.ടി.യിൽ നിന്നും ഡോക്ടറെറ്റു നേടുന്ന ആദ്യ ഇന്ത്യക്കാരൻ.
സ്റ്റാൻഫോർഡ് സർവകലാശാലയിലെ പ്രൊഫസ്സർ എമെറിറ്റസ് ആയിരുന്നപ്പോൾ 80 ഓളം ഗവേഷണങ്ങൾക്ക് ഇദ്ദേഹം നേതൃത്വം വഹിച്ചു.
അവലംബം പുറത്തേയ്ക്കുള്ള കണ്ണികൾ Kailath' Stanford website Stanford biography Archived 2007-05-21 at the Wayback Machine .
IEEE Spectrum article IEEE 2007 Medal of Honor: Thomas Kailath IEEE History Center: Thomas Kailath oral history from IEEE Sarah Kailath Chair in India Studies Archived 2006-12-12 at the Wayback Machine .
Indolink piece on Dr. Kailath, mentions malayalam script on his house Archived 2011-06-08 at the Wayback Machine .
തോമസ് കൈലാത്ത് at the Mathematics Genealogy Project .
തോമസ് കോച്ചേരി ഇംഗ്ലീഷ് വിലാസം https://ml.wikipedia.org/wiki/Thomas_Kocherry